Public procurement notice: Contract Notice
Published: 2023-05-05
Buyer: Dansk Retursystem A/S
Country: DK
Contract type: Works
Procedure: Competitive procedure with negotiation
CPV classification: 45213000: Construction work for commercial buildings | 45213100 | 45213150 | 45213200 | 45213250
Estimated value: 120000000 DKK
Submission deadline: 2023-06-02
Award criteria: The most economic tender

Technical requirements: Dansk Retursystem A/S' udbud af totalentreprisekontrakt om opførelse af ny fabrik, Green Field Vest, i Fredericia med tilhørende kontor- og administrationslokaler samt udearealer
Ved dette udbud ønsker Dansk Retursystem A/S at udbyde en totalentreprisekontrakt om opførelsen af en ny fabrik med tilhørende kontor- og administrationslokaler samt udearealer på ny beliggenhed i Fredericia, der skal tage imod de ca. 1 mia. tomme flasker og dåser, der hvert år kommer retur vest for Storebælt. På fabrikken sorteres de indsamlede flasker og dåser, og materialerne sendes til genanvendelse. Dansk Retursystem vil således samle logistik og produktion for Vestdanmark på det færdige anlæg bestående af fabrik og tilhørende kontor- og administrationslokaler samt udearealer, som kommer til at beskæftige cirka 150 medarbejdere, primært produktionsmedarbejdere og chauffører.
Som led i forberedelse af byggesagen har Dansk Retursystem A/S indgivet en ansøgning til Fredericia Kommune om dispensation for byggehøjden.
Forhandlingsfasen har som det væsentligste til formål at sikre, at ordregiver modtager tilbud, der kan imødekomme ordregivers behov, herunder at byggeriet er designet til at kunne huse en moderne fabrik. Forhandlingsfasen skal derfor danne ramme for en dialog mellem ordregiver og tilbudsgiverne om tilpasning af tilbuddene og/eller ordregivers udbudsmateriale, herunder om udbudsmaterialet indeholder væsentlige risiko- eller omkostningsfaktorer.
Ordregiver vil gennemføre individuelle forhandlingsmøder med tilbudsgiverne (dvs. de udvalgte ansøgere, som har afgivet indledende tilbud), hvor ordregiver vil afsætte samme tid til hver tilbudsgiver. Ordregiver vil i opfordringen til at afgive indledende tilbud oplyse om det nærmere tidspunkt for den udvalgte ansøgers forhandlingsmøde (runde 1).
Ordregiver forventer at gennemføre én (1) forhandlingsrunde, hvor de indledende tilbud vil danne grundlag for forhandlingerne mellem ordregiver og tilbudsgiverne.
For at kunne have konkrete og detaljerede drøftelser med ordregiver om udbudsmaterialet og indholdet af tilbuddet skal hver tilbudsgiver som minimum være repræsenteret på forhandlingsmødet med de personer, som er tilbudt som projektleder, projekteringsleder og eventuelt byggeleder.
På forhandlingsmøderne vil ordregiver give individuel feedback på stærke og svage punkter i tilbuddene med henblik på tilbudsgivernes optimering af tilbuddene. Tilbudsgiverne kan dog ikke forvente, at ordregivers feedback er udtømmende eller nødvendigvis er udtryk for ordregivers bedømmelse ved evalueringen af tilbud.
Ordregiver forbeholder sig ret til at stille skriftlige spørgsmål til tilbudsgiverne efter forhandlingsmøderne med henblik på skriftlig afklaring af tilbuddene.
Ordregiver forbeholder sig også ret til at gennemføre yderligere forhandlingsrunder, uanset om ordregiver anmoder om reviderede tilbud.
Ordregiver forbeholder sig også ret til at anmode om reviderede tilbud under forhandlingsforløbet. Det er kun tilbudsgivere, som har afgivet indledende tilbud, der kan afgive reviderede tilbud. Ordregiver vil fastsætte tilbudsfristen for reviderede tilbud i anmodningen om reviderede tilbud.
Ordregiver forbeholder sig ret til at tildele kontrakten på grundlag af de reviderede tilbud. Tilbudsgiverne kan derfor ikke forvente, at ordregiver vil gennemføre en yderligere forhandlingsrunde efter modtagelsen af reviderede tilbud, eller at ordregiver vil anmode om endelige tilbud.
Hvis ordregiver har anmodet om reviderede tilbud og gennemfører yderligere forhandlingsrunder, så vil de reviderede tilbud danne grundlag for forhandlingerne mellem ordregiver og tilbudsgiverne.
- At ansøger har erfaring med opførelse af bygninger, der omfatter både lager- eller industribygninger og kontorhuse
- At ansøger har erfaring med projektering af og/eller koordinering med tredjepartsleverandører om installation af produktionsudstyr

Eligibility requirements: I ESPD del III.A-C skal ansøger besvare, om ansøgeren (inklusive andre deltagere eller enheder, som ansøgeren baserer sig på) er omfattet af følgende udelukkelsesgrunde: - Obligatoriske udelukkelsesgrunde, jf. udbudslovens §§ 135-136 - Frivillige udelukkelsesgrunde, jf. udbudslovens § 137, stk. 1, nr. 1-5 Ordregiver vil udelukke en ansøger fra udbuddet, hvis ansøgeren (inklusive andre deltagere eller enheder, som ansøgeren baserer sig på) er omfattet af en udelukkelsesgrund, og ansøgeren ikke kan forelægge tilstrækkelig dokumentation for sin pålidelighed, jf. udbudslovens § 138, stk. 1-3. Ordregiver kan ikke udelukke en ansøger fra udbuddet på grund af ubetalt forfalden gæld til offentlige myndigheder vedrørende skatter, afgifter eller bidrag til sociale sikringsordninger, når ansøgeren har indgået aftale med inddrivelsesmyndigheden om en afviklingsordning og denne ordning er overholdt, jf. udbudslovens § 135, stk. 4. Ordregiver vil også udelukke en ansøger fra udbuddet, hvis ansøgeren (inklusive andre deltagere i en sammenslutning, konsortium eller tilsvarende) er etableret i et land, der er optaget på EU-listen over ikkesamarbejdsvillige skattejurisdiktioner og ikke har tiltrådt WTO’s Government Procurement Agreement (GPA) eller øvrige handelsaftaler, der forpligter Danmark til at åbne markedet for offentlige kontrakter for ansøgere etableret i det pågældende land, jf. udbudslovens § 134 a.  Ansøger skal dog ikke besvare i ESPD, om den er omfattet af denne udelukkelsesgrund. Som dokumentation for ikke at være omfattet af udelukkelsesgrunde kan en ansøger, der er etableret i Danmark, anvende en Serviceattest fra Erhvervsstyrelsen med oplysninger fra ATP, Skifteretten, Skattestyrelsen samt Kriminalregistret. For en ansøger, der ikke er etableret i Danmark, henvises til udbudslovens § 153 og Europa-Kommissionens informationssystem eCertis: https://ec.europa.eu/tools/ecertis/. Ordregiver kan anmode en ansøger om at vedlægge oversættelser af dokumentationen, hvis de pågældende dokumenter ikke findes på dansk eller engelsk. Dokumentationen vedrørende udelukkelsesgrunde må ikke være udstedt tidligere end seks (6) måneder før udløbet af ansøgningsfristen.

Award value: 120000000